usiko | eNanda Online
Tag Archives: usiko
umama ongasesandleni seseinxele, umboze amahlombe wafaka nesicholo ukukhombisa inhlonipho, kufakwa umuntu oseshadile
Umemulo uyisiko oluyigugu kunoma iyiphi intombazane engumZulu, olukhombisa isigaba esibalilekile empilweni. Likhombisa ukukhulu.
Bengisanda kumenywa kumemulo eNanda Glebe, ngingomunye wamantombazane azosinisa lowo owayemuliswa. Ngafika khona ngoLwesihlanu ntambama, kodwa uSphumelele namanye amntombazane amabili ayegonqile isonto lonke futhi begcobe umcako, umzimba wonke. Saqala uku lungiselela ukusina, sisho amaculo sifunda nezitephu.
Inkomo yafika emini ngalelo suku bese yahlatshwa ebusuku. Ngaphambi kokuba ihlatshwe, satshelwa ukuba sithule, singawubangi umsindo ngoba umusindo uzokwenza ukuthi ithukuthele. Kwasetshenziswa umkhonto, umkhonto wahlatshwa ngezansi kwekhanda lenkomo, ngesikhathi iwela phansi, omama bakikiza ngenkulu intokozo. Ubaba ka Sphumelele wathatha inyongo wamuconsisela ngayo bese wakhipha umhlwehlwe walengiswa eklameleni labazali, wawuzomboza amahlombe ka Sphumulele ngakusasa. Inyenyama yangaphakathi yaphekwa ngabo lobobusuku bese enye inyama yaphekwa ngakusasa.
Saqhubeka nokusina nokucula, bese sahamba saya eklameleni lika Sphumelele, salala ebusuku kakhulu. Ekuseni (ngosuku lomcimbi), savuka ekuseni ngabo 3 kuya ko-4, sahamba saya emfuleni ukuyogeza. Emuva kwalokho safaka imvunulo njengoba sasitsheliwe ukuthi asivumelekile ukuthi siphindele endlini emuva kokubuya emfuleni, sahlala ngaphandle kwesango. Emuva kwama hora sihleli ngaphandle, satshelwa ukuthi singene endlini, bese uSphumelele wafakwa umhlwehlwe. Ngesikhathi sesiphuma endlini sase siya esigcawini, saphuma sesicula amaculo okusina, omama bekikiza. Sasiholwa ngu Sphumelele nobaba wakhe kanye nomalume wakhe. U-Sphumelele wayefake isidwaba ephethe umkhonto owayewunikwe ngu malume wakhe, ubaba wakhe kanye nomalume wakhe babephethe izinduku. U-Sphumelele wambathiswa ngengubo yokulala.
Safika esisgcawini saqhubeka nokucula bese sasina, abangani nezihlobo bebukela, beshaya izindla, bekikiza. Ngeskhathi sicula, sisina, uSphumelele namantombazane amabili babehamba beya kubantu laba ababukele, uSphumelele afike agwaze umkhonto phansi phambi koyedwa bese eyasuka phambi kwakhe, azosina. Lomuntu onike umkhonto amulandele bese ebuyisa umkhonto, afake imali ekhanda lakhe.
Kwahamba, kwahamba isikhathi bese sabuyela ka Sphumelele, sihamba sicula endleleni, sahamba nabantu laba abekade bezi thameli zethu. Ngaphambi kakuba singene, kwakumele silinde ukuba ubaba ka Sphumelele asinike imvumo yokungena, sama ngaphandle kwesango, salinda. Wafika wabheka ngakuthina wathi, ‘Thina esakwa Ngcobo, sininika imvumo yokungena ekhaya, namukelekile, ningangena!’ Satheleka ngobuningi bethu, sangenela etendeni elalihlotshisiwe bese sadla. Ntambama ngalelo suku abantu bashitsha, balungisela umcimbi wokugubha eminyaka engamashumi amabili nanye (21st Birthday Party).
Obhalile: Ayanda Siphesihle Ngcobo
iqoshwe ngu eNanda	in Amasiko & Amagugu	0 imibono
uDlalisana Khambule ekhuluma ngotshwala besiZulu
Olapha ngokwesintu, uDlalisana Khambule ukhuluma ngotshwala besiZulu
Isiqeshana: uDlalisana Khambule, usebenzisa isiphiwa asithola kwabadala, sokwelapha ngesintu. Lapha uzosichazela kutshwala besiZulu, uMgqombothi owaziwa ngokuthi isiZulu. IsiZulu sibalulekile kwamasiko ethu abantu abamaZulu, siyindlela yokuxhumana nabadala, siphuzwa umphakathi wonke. Umcimbi wesiZulu, awuphelele ngaphandle kwawo lotshwala.
iqoshwe ngu eNanda.co.za	in Umphakathi	0 imibono
Dlalisana Khambule – iSangoma futhi uyiNyanga
uJohnson Dlalisana Khambule ukhuluma ngezindlela/ngezinto zokulapha zesintu
Isiqeshana: Ukulapha ngesintu kusuka kude le emandulo, kokhokho bethu njengabantu abamnyama, indlela ekwakuphilwa ngayo futhi idluliselwa kwizizukulwana. Imithi yesintu akusiyo into abantu abamnyama ekumele bayixwaye, ngoba nayo iyakwazi ukwelapha.Khona izinto ezingekho zelashwe odokotela kodwa edinga abalapha ngesintu.
iqoshwe ngu eNanda.co.za	in Amasiko & Amagugu	1 Comment
uDaliso Ndlovu usitshela ngokubaluleka kwembuzi kusiko lama Zulu
uDaliso Ndlovu ukhuluma ngokubaluleka kwembuzi kwisiko lwesiZulu (in English)
Zulu summary: Kwamasiko esiZulu, imbuzi enye yezilwane esetshenziswayo ukuxhumana namadlozi. Iyahlonyishwa futhi ibalulekile imbuzi mekenziwa imisebenzi yesiZulu.